Tervetuloa Armon kalliolle! Minä olen Petri Välimäki.
Olemme Jumalan armoa ja rakkautta välittävän kokonaisuuden -
viimeisissä jaksoissa keskittyneet armon ydinkäsitteisiin.
Me ihmiset olemme tunnetasolla melko haavoittuneita.
Sen tähden usein pelkäämme. Meidän on vaikea kokea asioita.
Viimeksi puhuimme, että saatamme laittaa ankkurin väärään suuntaan, -
omaan kipeään sisimpäämme.
Jumala on Sanassaan antanut meille monta ankkuria, oikein aarteen.
Hän on monin tavoin kertonut siinä, -
että meillä on paljon parempi perusta ankkurille.
Ydinkäsitteissä olemme käsitelleet sovitusta, lunastusta -
ja pelastusvarmuutta. Kaikkiin näihin ja moniin muihin -
armon ja rakkauden välittämiseen liittyviin aiheisiin voit tutustua -
TV7:n arkistossa, jossa nämä kaikki on kerrottu. Voit sieltä katsella.
Tällä kertaa paneudumme käsitteeseen, joka myös sisältää -
Jumalan valtavan lahjan meille. Se on vanhurskauttaminen.
Vanhurskauttaminen on suomen kielessä hiukan vaikea sana.
Monella on vaikeuksia ymmärtää, -
mitä vanhurskaus ja vanhurskautta- minen oikein merkitsee.
Haluan nyt sanoa vielä, -
että armonvälittäjänä käyn näitä asioita läpi kanssanne.
Se ei tarkoita, että sinun pitäisi alkaa käyttää vaikeita termejä.
Usko on luonteeltaan jopa lapsenkaltaista.
Ihan yksinkertainenkin turvautuminen Jeesukseen rukouksessa, -
Jeesuksen kutsuminen sydämeen, niin Hän tulee.
En minä näitä siksi puhu, että niistä tulisi vaatimus kenellekään.
Niihin vaan sisältyy niin suuria aarteita, -
että niistä kannattaa puhua, jotta ne vahvistaisivat meitä.
Sen tähden Jumala on ne antanutkin.
Otetaanpa vanhurskauttamisesta Jeesuksen oma Sana.
Luukkaan evankeliumin 18. luvussa Jeesus todella puhuu siitä: -
Eikö ole melko hämmästyttävä asia, -
että tämä hyvin hurskaanoloinen ja itsekin siitä vakuuttunut mies -
ei ollutkaan vanhurskas. Sen sijaan kurja publikaani, -
joka vaan huusi: "Jumala, ole minulle syntiselle armollinen!"
Jeesus sanoi, että hän meni kotiinsa vanhurskaana.
Vanha käännös sanoo 'vanhurskaampana'.
Alkukielellä siinä on sana 'dedikaiomenos'.
Se on sanasta 'vanhurskauttaminen' 'dikaio' -
yksi passiivimuodoista.
Sen ihan sanatarkka, esim. Ristin Voiton Novumin -
sana sanalta käännös kääntää sen -
'vanhurskautettuna'. Jeesus todella julistaa tässä, -
että tämä mies meni kotiinsa vanhurskautettuna.
Hän julistaa uskosta vanhurskautta.
Oikeastaan voisi sanoa, että armosta vanhurskautta.
Tuon miehen ainoa uskokin oli sitä, että hän vain huusi: -
"Jumala, ole minulle armollinen!"
Muuta vahvuutta hänessä on vaikea nähdä.
Mitä tämä sana sitten tarkoittaa? Hän meni kotiinsa vanhurskaana, -
niin mitä sana 'vanhurskas' oikein tarkoittaa?
Alkujaan siinä on kysymys oikeustermistä.
Kun oikeuslaitoksessa oli syytetty ja sitten tuomari julisti tuomion.
Kun tuomari julisti syytetyn täysin puhtaaksi, ei rikettä, ei moitetta, -
hän on vapaa. Se tarkoitti, että hän on vanhurskautettu.
Juuri samassa mielessä se sana on Raamatussa.
Ihminen tulee Jumalan edessä täydellisen vapaaksi.
Kaikki synti on poissa. Kaikki moitittava on poissa.
Ihminen tulee täysin hyväksytyksi Jumalan edessä.
Siitä on kysymys vanhurskaudessa ja vanhurskautetuksi tulemisessa.
Tätä Raamattu käsittelee sekä niin, että miten ei tulla vanhurskaaksi -
että niin, mitä kautta sitten tullaan.
Niin tuo Jeesuksen kohtakin käsitteli molempia.
Miten ei tullut omia tekojaan, ansioitaan ja hyvyyttään tarjonnut -
mutta syntinen armon kerjäläinen tuli -
tai Jumalan armoa avuksi huutava tuli.
Myös apostoli Paavali käsittelee aivan samaa asiaa Room. 3:ssa.
Hän kirjoittaa näin: -
...sen se puhuu lain alaisille [ei siis armon alaisille]
Siis hyvin selkeästi kerrotaan sama asia, minkä Jeesuskin kertoi.
Kukaan ei tule vanhurskaaksi lain teoista.
Ei kukaan tule vanhurskaaksi omien suoritustensa kautta, -
mutta sen sijaan uskon kautta Jeesukseen ihan jokainen uskova.
Siellä sanottiin näin selvästi, että "se Jumalan vanhurskaus, -
joka uskon kautta Jeesukseen Kris- tukseen tulee kaikkiin ja kaikille,
jotka uskovat [...] ja saavat lahjaksi vanhurskauden -
hänen armostaan [...] uskon kautta Hänen vereensä."
Mikä valtavan ihana sanoma meille, sinulle ja minulle!
Oi kiitos, Jeesus!
Kuitenkin tämäkin aiheuttaa monille sisäistä hämmennystä -
ja kysymyksiä, miten ihmeessä se on mahdollista?
Miten se voi noin olla, että se omia tekojaan...
että paljon hyvääkin tehnyt ihminen ei nyt tullutkaan.., -
mutta tuo syntinen ja heikko tulikin vanhurskaaksi?
Kun sitä katsotaan Jumalan Sanan näkökulmasta, -
niin tässä on kaksi mahdollisuutta, miten voimme lähestyä Jumalaa.
Mitä voimme Hänelle yrittää tarjota lähestyessämme Häntä -
tai tullessamme kerran Hänen eteensä viimeisellä tuomiolla.
Mikä on se perustus ja perusta?
Raamattu tarjoaa tähän teoriassa kaksi eri vaihtoehtoa.
Toinen vaihtoehto on tarjota omia hyviä tekojaan, ansioitaan -
ja yrittää täyttää kaikkia lain vaatimuksia.
Jos sen perustan mukaan mennään, niin kerran ollaan Jumalan edessä -
ja katsotaan niitä tekoja. Jumalan laki vaatii täydellisyyttä.
Taivaaseen ei mene mitään epäpyhää.
Jeesus teki sen vielä paljon tiukemmaksi kuin Mooses oli tehnyt.
"Olkaa siis te täydelliset, -
niin kuin teidän taivaallinen Isänne täydellinen on."
Joka suhteessa: pyhyydessä, rakkaudessa, joka tavalla.
Jaakob vielä lisää, että joka on syypää yhdessä kohdin, -
on syypää kaikissa kohdin. Jos ei yhdessä ainoassa ole täydellinen, -
niin on Jumalan edessä heti täyssyntinen.
Jos pitäisi tarjota itseämme ja omia tekojamme, -
ja Jumalan pyhyyden edessä meitä näin katsottaisiin, -
niin näin Raamattu kertoo, että se menisi.
Siksi Raamattu kertoo, ettei kukaan tule vanhurskaaksi lain teoista.
"...jokainen suu tukittaisiin ja koko maailma tulisi -
syylliseksi Jumalan edessä." Laki on äärettömän kirkas peili.
Jos sitä rehellisesti katsoo, joutuu huomaamaan itsensä syntiseksi.
Minä tarvitsen Vapahtajaa ja se on lain tehtäväkin.
Lain kautta tulee synnin tunto.
Jumalan kiitos, meille on annettu se toinen tie, -
mitä kautta voi tulla vanhurskaaksi.
Sen sijaan, että tarjoaa omia tekojaan, tulee Jumalan yhteyteen -
Jeesuksen kautta tarjoamalla Jeesuksen vanhurskautta.
Sitä äsken lukemaamme reittiä: "Jumalan vanhurskaus tulee -
uskon kautta Jeesukseen Kristukseen kaikille ja kaikkiin, -
jotka uskovat; sillä ei ole yhtään erotusta."
Tarkasti ottaen maailmassa on ollut yksi synnitön ihminen.
Tasan yksi, joka on rakastanut täydellisesti, -
jopa vielä ristilläkin rakastanut, murhaajiansakin rakastanut.
Yksi, joka on ollut pyhä. Yksi, joka on täyttänyt -
Jumalan kaikki pyhyyden ja rakkauden vaatimukset.
Tämä yksi ihminen on ollut Jeesus Kristus, ainoa laatuaan, -
Jumalan oma Poika. Sen lisäksi, että Hän täytti itse kaikki, -
Hän ristillä sovitti sen, että me emme ole täyttäneet.
Hän otti koko meidän rangaistuksemme päälleen -
ja nousi ylös kuolleista.
Jokainen evankeliumi kertoo siitä. Monet silminnäkijät kertovat siitä, -
että Jeesus on noussut ylös. Ja mikä ihanuus siihen liittyy!
Hän on mennyt Jumalan kasvojen eteen meidän hyväksemme.
Siis nyt Jumalan edessä on yksi, -
joka on täyttänyt kaikki Jumalan vaatimukset -
ja Hän on siellä meidän hyväksemme.
Tämä meidän vaelluksemme on väkisinkin aika vajavaista.
Me välillä lankeilemme.
Johannes kirjoittaa ihan uskoville eli seurakunnalle: -
"Lapsukaiseni, tämän minä kirjoitan teille, ettette syntiä tekisi;"
Parannus kuuluu kristilliseen uskoon.
Jumala ei tahdo, että tekisimme syntiä.
Hän tietää vajavaisuutemme. Siksi tämä jatkuu: -
"mutta jos joku syntiä tekeekin, niin meillä on puolustaja -
Isän tykönä, Jeesus Kristus, joka on vanhurskas.
Ja Hän on meidän syntiemme sovitus; eikä ainoastaan meidän, -
vaan myös koko maailman syntien."
Siis nyt Jumalan kasvojen edessä on yksi todella vanhurskas -
ja täyttänyt kaikki vaatimukset ja Hän on siellä meidän hyväksemme.
Kun tulemme uskon kautta Jeesukseen, Jumalan yhteyteen, -
me saamme ikään kuin vastaanottaa Jeesuksen vanhurskauden.
Galatalaiskirjeessä sanotaan, että kaikki, -
jotka ovat Kristukseen kastetut, ovat Kristuksen päällensä pukeneet.
Kun me uskon kautta Jeesukseen tulemme Jumalan yhteyteen, -
Jumala näkee, että syntimme on sovitettu, meidät on lunastettu.
Hän näkee myös, että Jeesuksen vanhurskaus tulee hyväksemme.
Yritän havainnollistaa sitä pienellä vertauksella.
Otetaan täältä tämmöinen vihreä kortti.
Leikitään, että vihreä olisi synnin väri, mitä se ei ole.
Se on kaunis Jumalan luoma väri, mutta jos se olisi, -
omavanhurskaus olisi sitä, että kovin yrittäisin tätä puhdistaa.
Ja vaikka kuinka puhdistaisin, aina näkyy vihreää, eikö vaan?
Jesaja sanoo, että kaikki heidän omavanhurskautensa on -
kuin tahrattu vaate. Entäs sitten, jos se laitetaankin tänne?
Näkyykö nyt vihreää? Ei näy. Näkyy vain viininpunainen Sana -
ja risti ja olemme lisäksi vielä nimeltä kutsuttuja.
Näin kaikki, jotka ovat Kristukseen kastetut, -
ovat Kristuksen päällensä pukeneet. Hänen kauttaan tulet Jumalan luo, -
ja Jumala todella näkee sinut sovitettuna, lunastettuna -
Jeesuksen päällesi pukeneena. Sinuun katsoessaan -
Hän näkee täydellisen puhtauden, Jeesuksen puhtauden.
Miten tämä vanhurskaus taas saatiinkaan?
Kaikille ja kaikkiin, jotka uskovat, sillä ei ole yhtään erotusta.
He saavat lahjaksi vanhurskauden. Miten se annetaan?
Ole hyvä, rakas ystävä, tässä on. Ota.
Näin saamme tulla Jumalan edessä täysin hyväksytyiksi.
Kun jatkossakin elämme ja vaellamme täällä, -
niin vaikka Johanneksen mukaan voimme langeta, perustus kestää.
Olemme jo armahdetut, vanhurs- kautetut, hyväksytyt, rakastetut.
Rukoillaan yhdessä, että saamme jokainen olla sitä.
Rukoile tässä mukana. Rukoillaan Jeesusta sydämeesi, -
jos et ole vielä Häntä vastaanottanut.
Suosittelen sitä sydämestäni. Siinä on varma turva.
Kiitos, rakas taivaallinen Isä, että saamme lähimmäisemme, -
tuoda eteesi, joka Sinua ruudun äärellä rukoilee.
Tule, Jeesus, jokaisen Sinua kutsuvan sydämeen.
Anna kaikki synnit anteeksi, armahda, pelasta, -
johda ihan koko elämä taivaaseen asti.
Rakas ystävä, joka kutsuit Jeesusta ja halusit yhtyä rukoukseen, -
Jumalan Sanan mukaan saat olla nyt Jumalan lapsi.
Jeesuksen nimessä ja veressä saat uskoa kaikki syntisi anteeksi.
Ja ihan koko lahjan oikein tarttua siihen. Onneksi olkoon!
Runsasta Jumalan siunausta elämääsi, sinä armahdettu! Hei!
On suuriarvoinen asia, että saamme olla välittämässä armon sanomaa -
ja monin tavoin tukemassa lähim- mäistämme elämään sitä todeksi.
Me tarvitsemme varustusta. Me tarvitsemme tukea.
Samoin ohjelman toteuttaminenkin tarvitsee tukea.
Sinä voit olla osa tätä palvelutehtävää.
Soittamalla numeroon 0600-10077 tuet noin 10 eurolla -
Armon kalliolla -ohjelmien lähettämistä.
Voit myös laittaa ruudussa näkyvään tilinumeroon viitteen kera tukesi -
ja sillä tavalla tukea tätä. Kiitos lahjastasi!
Kiitos, että saamme näinkin yhdessä palvella!
Tekstitys: Tuula-Riitta Virrankare